Diari Oficial de la Generalitat Valenciana


Sumari del DOGV 3938, del 13-02-2001 (2001/887)

Notificació de la resolució del recurs extraordinari de revisió amb el número de referència interna R-895/1997 rev.
-------------------------------------------------------------------------------------------------------------------

### Dades del document

Número de DOGV
:   3938

Data del DOGV
:   13-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/887


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució del recurs extraordinari de revisió amb el número de referència interna R-895/1997 rev. [2001/Q887]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Juan Carlos Casas Simarro, carrer de José M.ª Mortes Lerma, 13, 25a (46142 València), la resolució del recurs extraordinari de revisió amb el número de referència interna R-895/1997 rev.
  
Resolució
  
Examinat el recurs ordinari formulat pel senyor Juan Carlos Casas Simarro contra resolució del Servei Territorial d'Arquitectura i Habitatge de València, en l'expedient per la sol·licitud de visat de contracte i ajudes econòmiques directes per a l'adquisició protegida d'un habitatge a preu taxat número 46/1T/1775/1997/250.
  
Antecedents de fet
  
1. L'interessat, adquirent d'un habitatge de protecció oficial en segona o posterior transmissió, per mitjà d'escriptura de compravenda de data 27 de maig de 1997, va presentar en el Servei Territorial d'Arquitectura i Habitatge de València la sol·licitud de visat de contracte i ajudes econòmiques directes el dia 7 d'agost de 1997.
  
2. A la vista de la documentació presentada i segons el que estableix l'article 5.3 del Decret 113/1996, de 5 de juny, del Govern Valencià sobre actuacions protegibles en matèria d'habitatge (DOGV número 2.770, de 14 de juny de 1996), en concordança amb l'article 24.2.c del Reial Decret 2.190/1995, de 28 de desembre, sobre mesures de finançament d'actuacions protegibles en matèria d'habitatge i sòl per al període 1996-1999 (BOE número 312, de 30 de desembre de 1995) el servei territorial dicta la resolució denegatòria de les ajudes econòmiques interessades per haver transcorregut més de dos mesos entre la formalització de l'escriptura de compravenda i la sol·licitud del visat d'aquest.
  
3. Contra la citada resolució l'interessat interposa recurs ordinari en temps i forma, amb les al·legacions que consten en aquest i que es donen per reproduïdes en benefici de la brevetat.
  
Fonaments de dret
  
1. Aquesta direcció general és competent per a la resolució del present recurs ordinari, tant pel que disposa l'article 114 i 116 de la Llei 30/1992, 26 de novembre, de Règim Jurídic de les Administracions Públiques, i del Procediment Administratiu Comú (LRJAP i de PAC), com pel que estableix el Decret 32/1998, de 31 de març, del Govern Valencià (DOGV número 3.218, de 6 d'abril).
  
2. El que disposen els articles 107, 110, 114, 115, 116 i 117 de la LRJAP i PAC, quant a l'admissió i la tramitació del recurs ordinari.
  
3. De conformitat amb el que disposa l'article 5.3 del Decreto 113/1996, de 5 de juny, del Govern Valencià, en relació amb l'article 24.2 del Reial Decret 2190/1995, de 28 de desembre, «per a poder sol·licitar el finançament qualificat d'habitatges de preu taxat, s'haurà de complir: que entre la celebració del contracte d'opció de compra, compravenda o adjudicació i la sol·licitud del visat d'aquest, no haja transcorregut més de dos mesos».
  
4. En el cas que ens ocupa, examinada la documentació que es troba en l'expedient, es comprova que ha transcorregut més de dos mesos entre la formalització de l'escriptura de compravenda i la sol·licitud del visat d'aquest, per la qual cosa, no desvirtuant allò que s'ha adduït pel recurrent, el contingut de la resolució impugnada, procedeix confirmar aquesta.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació, i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor Juan Carlos Casas Simarro contra la Resolució de data 11 d'agost de 1997, del Servei Territorial d'Arquitectura i Habitatge de València, que queda confirmada.
  
Contra la present resolució, que posa fi a la via administrativa, s'hi podrà interposar un recurs contenciós administratiu, davant del Jutjat Contenciós Administratiu de València, en el termini de dos mesos, comptats des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjuí que es puga exercitar qualsevol altre recurs que s'estime oportú.
  
València, 18 de febrer de 1999.- El director general d'Arquitectura i Habitatge: José M.ª García Zarco.